 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ናይ ራእሲ ወልደስላሰ ከም ዝኾነ ዝእመነሉ ካብ ኢትዮጵያ ዝተሰረቐ ዘውዲ ክምለስዩ 2 ጥቅምቲ 2019 ምንጪ ስእሊ, AFPGetty መግለጺ ስእሊ, ሲራክ ኣስፋው ጸጋም ምስ ሙሁር ታሪኽ ኣርቸር ብራንድ የማን ናይ 18 ክፍለ ዘመን ከም ዝኾነ ዝንገረሉ እዚ ዘውዲ ኣብ ሓደ ውልቀ ሰብ ገዛ ተዓቂቡ ድሕሪ ምጽንሑ ኣብ መወዳእታ ናብ ዓዱ ናብ ኢትዮጵያ ክምለስ ተወሲኑ ኢትዮጵያዊ ሲራክ ኣስፋወ ኣብ 1970ታትዩ ናብ ኔዘርላንድስ ከም ስደተኛ ኮይኑ ዝተጓዓዘ ሓደ መዓልቲ ኣብ ውሽጢ መንበሪ ገዝኡ ኣብ ሻንጣ ሓደ ስደተኛ ጋሻ ነዚ ዘውዲ ይረኽቦ እሞ ዝተሰረቐ ምዃኑ ምስ ፈለጠ ክዕቅቦ ይውስን ዛጊድ ድማ ኣብ ኢዱ ሒዙዎ ጸኒሑ እቲ ከም ኣማኻሪ ማናጅመንት ኮይኑ ዝሰርሕ ሲራክ እቲ ሓድጊ ናብ ዓዱ ዝምለሰሉ ትኽክለኛ እዋን ሎሚ ከም ዝኾነ ኣሚኑ ኣብ መወዳእታ እዚ ዘውዲ ናብ ሰብ ዋና ክምለስ ኣለዎ ሰብ ዋና እቲ እቲ ሓድጊ ድማ ኩሎም ኢትዮጵያውያን እዮም ኢሉ ምስ ቢቢሲ ኣብ ዝገበሮ ጻንሒት ኢትዮጵያ ብእንግሊዝ ዝተዘምቱ ሓድግታታ ከተምልስ ከምዝተጸገመት ገሊጻ ወመዘክር ካብ ዘበነ ሃይለስላሰ ክሳብ ሎሚ ናይ መወዳእታ ብሂወት ዝጸንሐት ብጊልያነት ዝተወስደት ኣፍሪቃዊት እቲ ዘውዲ ኣብዚ ሕዚ ኣብ ዓለም ካብ ዘለዉ ከባቢ 20 ተመሳሰልቲ ሓድግታት ሓደ እዩ ምስሊ ሰለስተ ስላሴ ማለት እውን እየሱስ ክርስቶስ ወልድ እግዚኣብሄርንኣብ መንፈስ ቅዱስን ቅዱስ መንፈስ ከምኡውን ምስሊ ናይ እየሱስ ክርስቶስ ደቀመዛምርቱ ዝሓዘ እዩ እዚ ክቡር ዘውዲ ሓያል ኣበጋዝ-ውግእ ከምዝነበረ ዝንገረሎም ራእሲ ወልደስላሴ ቅድሚ ሚኢቲ ዓመታት ንቤተ ክርስትያን ስላሴ ጨለቖት ከባቢ መቐለ ዘበርከቱዎ ከምዝኾነ እዩ ተኣሚንሉ ኣብዚ ሕዚ እዋን ክሳብ ናብ ዓዱ ዝምለስ እቲ ኣቕሓ ኣብ ትሕቲ ጥቡቕ ሓለዋ ከም ዝርከብ ሲራክ ይዛረብ ዛንታቲ ዘውዲ ኣይተ ሲራክ ካብቲ ኮምኒስታዊ ስርዓት ደርጊ ዓርሱ ንምድሓን ክብል እዩ ኣብ 1978 ናብ ኔዘርላንድስ ኣምሊጡ ዝተሰደደ እቲ ደርጋዊ ስርዓት ብፍላይ ቀይሕ ራዕዲ ብዝብል ኣምር ብኣማኢቲ ኣሻሐት ዝቑጸሩ ዜጋታት ቐቲሉን ዓዶም ሓዲጎም ክስደዱን ዘገደደ እዩ ካብቶም ነዚ ስርዓት ዘምለጡ ሓደ ዝኾነ ሲራክ ኣብ 1980ታትን 90ታትን ሮተርዳም ኣብ ዝተብሃለት ከተማ ኔዘርላንደስ ኣብ ዝርከብ መንበሪ ገዝኡ ብዙሓት ስደተኛታት ኢትዮጵያ ዘዐቆበ እዩ ኣዕርኽተይ መቓርብተይን ኮነ ካልኦት ስደተኛታት ኣብ ገዛይ የዕቕሉ ነይሮም ይብል ካብ መንጎ እቶም ኣብ መንበሪ ገዝኡ ዝተዓቀቡ ስደተኛታት ሓደ ነቲ ዘውዲ ኣብ ሻንጥኡ ሒዙ ይረኽቦ ብርግጽ መብዛሕተኦም ሰባት ብዛዕባ ከምዚ ዝኣመሰሉ ሓድግታት ብዙሕ ኣቕልቦ የብሎምን ኣነ ግን ንዓደይ እሙን እየ ይብል ኣይተ ሲራክ እቲ ነዛ ዘውዲ ዝሓዘ ስደተኛ ይካተዖ ናብ ዓዳ ክትምለስ ከምዘለዋ ድማ ከኣምኖ ይፍትን ኣይለቐቖን ምንጪ ስእሊ, AFPGetty መግለጺ ስእሊ, እቲ ዘውዲ ኣብ ኔዘርላንድስ ጥቡቕ ሓለዋ ይግበረሉ ኣሎ ኣብ መረባ ኢንተርኔታት እዚ ብዝምልከት ገለ ሓገዝ ሓቲቱ ይፈልጥ እዩ እንተኾነ ኣጽጋቢ መልሲ ስለዘይረኸበ ንዓዲ ቅድሚ ምልኣኹ ንድሕነት እቲ ዘውዲ ርግጸኛ ክሳብ ዝኸውን ምስ ባዕሉ ሒዙዎ ክጸንሕ ወሲኑ እወ! 